32003L0118
L 327/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2003/118/EO НА КОМИСИЯТА
от 5 декември 2003 година
за изменение на приложенията към Директиви 76/895/EИО, 86/362/EИО, 86/363/EИО и 90/642/EИО на Съвета по отношение на максимално допустими нива от остатъци на ацефат, 2,4-D и паратион-метил
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 76/895/EИО на Съвета от 23 ноември 1976 г. относно определянето на максимални количества на остатъци от пестициди във и върху плодове и зеленчуци (1), последно изменена с Директива 2003/60/EO (2), и по-специално член 5 от нея,
като взе предвид Директива 86/362/EИО на Съвета от 24 юли 1986 г. относно определянето на максимални количества на остатъци от пестициди във и върху зърнените култури (3), последно изменена с Директива 2003/62/EО на Комисията (4), и по-специално член 10 от нея,
като взе предвид Директива 86/363/EИО на Съвета от 24 юли 1986 г. относно определянето на максимални количества на остатъци от пестициди във и върху храните от животински произход (5), последно изменена с Директива 2003/60/EO, и по-специално член 10 от нея,
като взе предвид Директива 90/642/EИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (6), последно изменена с Директива 2003/69/EO (7), и по-специално член 7 от нея,
като взе предвид Директива 91/414/EИО на Съвета от 15 юли 1991 г. относно пускането на пазара на продукти за растителна защита (8), последно изменена с Директива 2003/84/EО на Комисията (9), и по-специално член 4, параграф 1, буква е) от нея,
като има предвид, че:
(1)
За съществуващите активни вещества ацефат и паратион-метил бяха взети решения да не бъдат включени в приложение I към Директива 91/414/EИО съответно от Решения 2003/219/EO (10) и 2003/166/EO на Комисията (11). Тези решения предвиждат посочените активни вещества да не бъдат разрешени за употреба в Общността.
(2)
С оглед да бъдат оправдани основателните очаквания за използване на наличните запаси от пестициди, решенията на Комисията, цитирани в параграф 1, отпуснаха период за приключване, като се приема, че максимално допустими граници на остатъчни вещества (МДГОВ) предвид факта, че употребата на въпросните вещества не е разрешена в Общността, няма да се прилага до края на периода на приключване, определен за тези вещества.
(3)
МДГОВ на Общността и нивата, препоръчани от Codex Alimentarius (12), са определени и оценени по сходни процедури. В кодекса има ограничен брой МДГОВ за ацефат и паратион-метил. Те бяха взети предвид при определянето на МДГОВ в настоящата директива. МДГОВ на кодекса, които ще бъдат препоръчани за оттегляне в близко бъдеще, не бяха взети предвид. МДГОВ, основани на МДГОВ от кодекса, след като бяха оценени в светлината на риска за потребителите, не показаха такъв риск.
(4)
С цел да се гарантира, че потребителите са достатъчно защитени от излагане на пестициди в резултат на неразрешена употреба на продукти за растителна защита, МДГОВ следва да бъдат определени за съответните продукти) комбинации от пестициди на ниската граница на аналитична допустимост.
(5)
Поради това е необходимо да а добавени всички пестицидни остатъци, резултат от употребата на тези продукти за растителна защита, към приложенията към Директиви 86/362/EИО, 86/363/EИО и 90/642/EИО, за да се осигури необходимото наблюдение и контрол върху забраната за тяхната употреба и, за да се защити потребителя.
(6)
МДГОВ за паратион-метил следва да бъдат определени в Директиви 86/362/EИО, 86/363/EИО и 90/642/EИО. Разпоредбите на Директива 76/895/EИО, които определят МДГОВ за това вещество, трябва следователно да бъдат премахнати.
(7)
В случаите, където не съществуват МДГОВ на Общността или временни МДГОВ на Общността, както за 2,4-D за цитрусови плодове в Директива 2002/97/EO на Комисията (13), държавите-членки следва да определят национални временни МДГОВ в съответствие с член 4, параграф 1, буква е) от Директива 91/414/EИО преди да се даде разрешение за продукти за растителна защита, съдържащи тези активни вещества. Бяха представени данни от държава-членка, показващи, че за цитрусите може да се определи по-високо ниво на МДГОВ, отразяващи употребата на 2,4-D в някои трети страни. Налице са данни, които демонстрират, че тези остатъци не представляват риск за потребителите в Общността.
(8)
Приложенията към Директиви 76/895/EИО, 86/362/EИО, 86/363/EИО и 90/642/EИО следва да бъдат съответно изменени.
(9)
Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
В приложение II към Директива 76/895/EИО вписванията, които се отнасят до паратион-метил, се заличават.
Член 2
В част A от приложение II към Директива 86/362/EИО се добавят следните редове:
Остатък от пестицид
Максимално количество в mg/kg
„Ацефат
0,02 зърнени култури (14)
Паратион-метил (сума от Паратион-метил и параоксон- метил, изразен като паратион-метил)
0,02 зърнени култури (14)
Член 3
В част Б от приложение II към Директива 86/363/EИО се добавят следните редове:
Остатък от пестицид
Максимално количество в mg/kg
За месо, в това число мазнини, месни заготовки, карантии и животински мазнини, съгласно списъка в приложение I в рамките на кодовете по КН0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 и 1602
За мляко и млечни продукти, изброени в Приложение I в рамките на кодовете по КН 0401, 0402, 0405 00 и 0406
За пресни яйца с черупки, за птичи яйца и яйчни жълтъци, изброени в приложение I в рамките на кодовете по КН 0407 00 и 0408
„Ацефат
0,02 (15)
0,02 (15)
0,02 (15)
Паратион-метил (сума от Паратион-метил и параоксон- метил, изразен като паратион-метил)
0,02 (15)
0,02 (15)
0,02 (15)
Член 4
Приложение II към Директива 90/642/EИО се изменя, както следва:
1.
Максимално допустими граници на остатъчни вещества (МДГОВ) на пестициди, както е показано в приложението към настоящата директива, се добавят към приложение II към Директива 90/642/EИО.
2.
Максимално допустими граници от остатъчни вещества от пестициди за 2,4-D (сума от 2,4-D и неговите естери, изразени като 2,4-D) по повърхността на цитрусови плодове ще бъдат изменени на „1 (p)mg/кg“.
Член 5
Държавите-членки приемат и публикуват преди 30 ноември 2004 г. разпоредбите, необходими, за да се съобразят с настоящата директива, с изключение на разпоредбите, съгласно член 4, параграф 2, които следва да бъдат приети и публикувани от държавите-членки преди 31 март 2004 г. Те незабавно информират Комисията за това.
Те прилагат тези разпоредби считано от 1 декември 2004 г., с изключение на разпоредбите, съгласно член 4, параграф 2, които се прилагат до 1 април 2004 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 6
Настоящата директива влиза в сила на двадесетия ден след публикуването ѝ в Официален вестник на Европейския съюз.
Член 7
Адресати на настоящата директива са държавите-членки.
Съставено в Брюксел на 5 декември 2003 година.